Kokemuksia suomalaisilta keskitysleireiltä

Kokemuksia suomalaisilta keskitysleireiltä on Allan Asplundin kirjoittama teos, jossa hän kuvaa kokemuksiaan jatkosodan aikaisilla suomalaisilla keskitysleireillä. Alkuteos ilmestyi Ruotsissa vuonna 1949, koska keskustelut suomalaisten kustantajien kanssa eivät johtaneet julkaisuun. Teoksen on suomentanut Asplundin pojanpoika, toimittaja Bubi Asplund, joka on kirjoittanut siihen myös alkusanat.Veli-Pekka Leppänen, Elämän pimeimmät hetken, Helsingin Sanomat 28.11.2011 sivu C 2Bubi Asplundin haastattelu, Radio Vega, viitattu 28.11.2011 

Teoksen suomentaja Bubi Asplund sai kirjan isältään jo koulupoikana. Hän luki sen ja yritti keskustella aiheesta historianopettajansa kanssa, mutta keskustelua ei syntynyt. 

Kirjoittaja Allan Asplund toteaa vuonna 1949 alkusanoissaan, että kirja kuvaa hänen henkilökohtaisia kokemuksiaan ja niihin liittyviä tapahtumia, mutta hän uskoo, että ”aikanaan elinolosuhteista suomalaisilla keskitysleireillä julkaistaan täydellinen selvitys”. Aihetta eivät tutkijat vieläkään ole juuri käsitelleet jatkosotaa koskevissa tutkimuksissaan.Aihetta käsittelevä Leena Nikulan toimittama ohjelma, jossa mukana Bubi Asplundin haastattelu, Ksl-radio, ohjelma nro 15 , viitattu 28.11.2011 Haastattelussa sanotaan että alkuteos ilmestyy loppuvuodesta 2011, mutta julkaisijan ilmoituksen mukaan ilmestymisaika on siirtynyt vuoden 2012 puolelle.

Alkuteoksesta Upplevelser i finska koncentrationsläger julkaistiin uusi painos alkuvuodesta 2012.

Lähteet

Luokka:Vuoden 1949 kirjat
Luokka:Suomalaiset tietokirjat toisesta maailmansodasta
Luokka:Keskitysleirit
Luokka:Kirjat jatkosodasta
Luokka:Vankileirit Suomessa 1939–1945